
Vilniaus, Klaipėdos ir Šiaulių „Akropoliai“ kviečia į nemokamus „Raganiukės teatro“ ir kitus pasirodymus vaikams
Visą spalio mėnesį Vilniaus, Klaipėdos ir Šiaulių „Akropoliai“ taps mažųjų teatro ir žaidimų mėgėjų traukos vietomis. Prekybos ir pramogų centruose vyks nemokami „Raganiukės teatro“ spektakliai, kitos teatrinės programos bei smagūs pasirodymai su animatoriais. 
„Puoselėjame tradiciją būti šeimoms atviru ir draugišku prekybos ir pramogų centru. Mums svarbu, kad „Akropolių“ lankytojai čia atrastų ne tik platų parduotuvių asortimentą, bet ir gausybę pramogų, kurios įtraukia tiek mažuosius, tiek jų tėvus. Teatralizuoti pasirodymai su „Raganiukės teatru“ ir kitomis teatrinėmis programomis – dar viena galimybė praleisti laiką kartu ir patirti daug gražių emocijų visai šeimai“, – sako Paulius Pocius, „Akropolis Group“ rinkodaros ir komunikacijos vadovas.
Mažųjų, 6–36 mėnesių amžiaus vaikų, spalio mėnesį lauks specialūs užsiėmimai: pasirodymas  su „Evaland“ animatoriais „Mažyliai muzikuoja“ ir „Raganiukės teatro“ spektaklis pagal klasikinę pasaką „Trys paršeliai“, taip pat net dvi „Žalia kūdra“ teatrinės programos – „Kaip būti paukštuku?“ ir „Musmirytės pasakos“. 
Vyresni, 3–8 metų lankytojai, galės susitikti su mylimais herojais ir keliauti laiku. Jų laukia animatorių pasirodymai „Šunyčiai patruliai“ ir „Lilo ir Stičas“, taip pat „Raganiukės teatro“ programa „Kelionė laiku“.
Teatro pasirodymai vyks visą spalio mėnesį, du kartus per savaitę – trečiadieniais ir sekmadieniais. Mažiesiems skirti pasirodymai (6–36 mėn.) rengiami trečiadieniais 10.30 val., o sekmadieniais 11.00 val. vyks 3–8 metų vaikams skirtos programos. Kiekvienas mažasis renginio dalyvis gaus ir renginio partnerio „Marsiečiai“ dovanėlę.
Vilniaus „Akropolyje“ pasirodymai vyks antrame aukšte esančioje renginių aikštėje, Klaipėdoje – žaidimų aikštelėje prie „Lindex“ parduotuvės, Šiauliuose – žaidimų aikštelėje šalia restorano „Čili Pizza“. 
Be to, visuose trijuose „Akropoliuose“ veikia nemokamos vaikų žaidimų aikštelės, kuriose mažieji lankytojai gali smagiai leisti laiką. 
Šiais metais atnaujintame Vilniaus „Akropolio“ antrajame aukšte lankytojus taip pat kviečia pramogų parkas „MaryMaris“. Čia įrengta mažiems vaikams skirta žaidimų zona, didesniems vaikams – milžiniškas labirintas, įvairios čiuožyklos ir tinklai. Klaipėdos „Akropolyje“ vaikai gali dūkti pernai atidarytame batutų ir pramogų parke „Jumpland“.

Apie „Akropolis Group“:
Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.

